
		Vă înaintăm, alăturat, raportul comun asupra Proiectului de Lege pentru aprobarea Ordonanţei de urgenţă a Guvernului nr.5/2025 privind unele măsuri din domeniul social şi pentru modificarea şi completarea unor acte normative, trimis pentru dezbatere pe fond, în procedură de urgenţă,  Comisiei pentru buget, finanțe și bănci şi Comisiei pentru muncă şi protecţie socială şi cu adresa nr. PLx 96/2025 din 2 aprilie 2025.

		În raport cu obiectul şi conţinutul său, proiectul de lege face parte din categoria legilor ordinare.

Bogdan-Iulian HUȚUCĂ

Adrian  SOLOMON

RAPORT COMUN
asupra
Proiectului de Lege pentru pentru aprobarea Ordonanţei de urgenţă a Guvernului nr.5/2025 privind unele măsuri din domeniul social şi pentru modificarea şi completarea unor acte normative

[bookmark: _Hlk191291999]	 În conformitate cu prevederile art. 95 și art. 118 alin.(3) din Regulamentul Camerei Deputaților, republicat, cu modificările ulterioare, Comisia pentru buget, finanțe și bănci și Comisia pentru muncă şi protecţie socială, au fost sesizate spre dezbatere, în fond, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.5/2025 privind unele măsuri din domeniul social şi pentru modificarea şi completarea unor acte normative, transmis cu adresa nr. PLx 96/2025 din 2 aprilie 2025.
	
	Senatul, în calitate de primă Cameră sesizată, a adoptat proiectul de lege, la data de 31 martie 2025,  ca urmare a depăşirii termenului de adoptare, potrivit art.115 alin.(5) din Constituţia României republicată.
	
	Conform prevederilor art. 75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


 La întocmirea prezentului raport, comisiile au avut în vedere:
•	avizul favorabil al Consiliului Legislativ (nr. 92/27.02.2025)
•	avizul favorabil al Consiliului Economic şi Social (nr. 1460/27.02.2025)
•	avizul favorabil al Comisiei pentru industrii și servicii 
(nr. 4c-3/110/13.05.2025)
•	avizul favorabil al Comisiei juridice, de disciplină şi imunităţi 
(nr. 4c-13/205/22.04.2025)
•	avizul favorabil al Comisiei pentru sănătate şi familie 
(nr. 4c-10/273/15.04.2025)
•	avizul favorabil al Comisiei pentru administraţie publică şi amenajarea teritoriului (nr. 4c-7/166/28.04.2025)
•	avizul favorabil al Comisiei pentru apărare, ordine publică şi siguranţă naţională (nr. 4c-15/88/13.05.2025)
•	avizul favorabil al Comisiei pentru drepturile omului, culte şi problemele minorităţilor naţionale (nr.4c-6/142/09.04.2025)
•	avizul favorabil al Comisiei pentru egalitatea de şanse pentru femei şi bărbaţi (nr. 4c-20/53/02.04.2025)
•	avizul favorabil al Comisiei pentru agricultură, silvicultură, industrie alimentară și servicii specifice (nr. 4c-5/299/21.05.2025)
•	avizul favorabil al Comisiei pentru transporturi și infrastructură 
(nr. 4c-4/58/11.06.2025)
•	avizul favorabil al Comisiei pentru politică economică, reformă și privatizare (nr. 4c-1/138/11.11.2025).

Proiectul de lege are ca obiect de reglementare aprobarea Ordonanţei de urgenţă a Guvernului nr.5/2025 prin care se instituie unele măsuri în domeniul social, având ca scop creşterea calităţii serviciilor sociale, precum şi asigurarea unei utilizări corecte a fondurilor publice destinate persoanelor vulnerabile, prin instituirea unor reguli privind licențierea serviciilor sociale, consolidarea capacității administrative în domeniu, precum și reglementarea unor măsuri de verificare și reevaluare medicală în vederea prevenirii acordării nejustificate a unor prestații sociale.

În conformitate cu prevederile art.62, art.64 și art.133 din Regulamentul Camerei Deputaților, republicat, cu modificările ulterioare, membrii celor două comisii sesizate în fond au examinat proiectul de lege în ședințe separate.  

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 27 aprilie 2026 şi au hotărât, cu unanimitate de voturi, aprobarea proiectului de lege cu amendamente admise.
La lucrări au participat deputaţii conform listei de prezență.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, domnul Irinel Ioan Stativă, vicepreședinte al Autorităţii Naționale pentru Protecția Drepturilor Persoanelor cu Dizabilități.

Membrii Comisiei pentru buget, finanţe şi bănci au examinat proiectul de lege în ședința, cu prezenţă fizică și online, din data de 12 mai 2026. La lucrările Comisiei, deputații și-au înregistrat prezența conform listei de prezență.   
La dezbaterea proiectului de lege a participat, în calitate de invitat, domnul Nicolae Giugea  – Preşedinte al Casei Naţionale de Pensii Publice.
În urma examinării proiectului de lege și a opiniilor exprimate, membrii Comisiei pentru buget, finanţe şi bănci au hotărât, cu unanimitatea voturilor exprimate, adoptarea proiectului de lege cu amendamente admise.

În urma finalizării dezbaterilor, membrii celor doua comisii au hotărât, cu unanimitatea voturilor exprimate, să transmită plenului Camerei Deputaților prezentul raport comun prin care se propune adoptarea Proiectului de Lege pentru aprobarea Ordonanţei de urgenţă a Guvernului nr.5/2025 privind unele măsuri din domeniul social şi pentru modificarea şi completarea unor acte normative, cu amendamente admise prezentate în anexa care face parte din prezentul raport comun.

În raport cu obiectul și conținutul său, proiectul de lege face parte din categoria legilor ordinare. 
	
PREŞEDINTE,
Bogdan-Iulian HUȚUCĂ

	
PREŞEDINTE,
Adrian SOLOMON

	SECRETAR,
Iulius – Marian FIRCZAK        
	SECRETAR,
Marius-Constantin BUDĂI

	

Şef  serviciu,
Giorgiana Ene

	

Şef birou,
Lidia Vlădescu

	Consilier parlamentar,
Cristina Panfili
	Expert parlamentar ,
Tudor Apetri



ANEXA

AMENDAMENTE ADMISE

În urma finalizării dezbaterilor, comisiile propun adoptarea proiectului de lege cu următoarele amendamente:


	Nr. crt.
	Text
ordonanţa de urgenţă
	Text
adoptat de Senat
	Text propus de comisii
(autor amendament)
	Motivare

	1. 
	
__
	
Titlul legii

Lege pentru aprobarea Ordonanţei de urgenţă a Guvernului nr.5/2025 privind unele măsuri din domeniul social şi pentru modificarea şi completarea unor acte normative

	
Nemodificat 
	

	2. 
	
__
	
Articol unic. – Se aprobă Ordonanţa de urgenţă a Guvernului nr.5 din 27 februarie 2025 privind unele măsuri din domeniul social şi pentru modificarea şi completarea unor acte normative, publicată în Monitorul Oficiul al României, Partea I, nr.181 din 28 februarie 2025.

	
Art.I. – Se aprobă Ordonanţa de urgenţă a Guvernului nr.5 din 27 februarie 2025 privind unele măsuri din domeniul social şi pentru modificarea şi completarea unor acte normative, publicată în Monitorul Oficiul al României, Partea I, nr.181 din 28 februarie 2025.

Autori:Membrii Comisiei pentru muncă şi protecţie socială 

	
Pentru respectarea exigențelor impuse de normele de tehnică legislativă şi corelare cu amendamentul propus prin prezentul raport.

	3. 
	
Titlul ordonanţei

Ordonanță de urgență privind unele măsuri din domeniul social şi pentru modificarea şi completarea unor acte normative

	
Nemodificat 
	
Nemodificat 
	

	4. 
	
Art. I. - (1) Finanţările prevăzute în anexele nr. 4 şi 5 la Legea bugetului de stat pe anul 2025 nr. 9/2025, pentru serviciile sociale din sistemul de protecţie a copilului, centrele de zi şi centrele rezidenţiale pentru persoane adulte cu handicap, căminele pentru persoane vârstnice, funcţionarea unităţilor de îngrijire la domiciliu a persoanelor vârstnice, funcţionarea centrelor de zi de îngrijire şi recuperare a persoanelor vârstnice, centrele de zi destinate prevenirii separării copilului de familie potrivit prevederilor art. 21 alin. (1) lit. a) şi alin. (2) din Legea nr. 156/2023 privind organizarea activităţii de prevenire a separării copilului de familie, cu modificările şi completările ulterioare, se realizează numai pentru serviciile sociale care deţin licenţă de funcţionare, licenţă de funcţionare provizorie sau plan de restructurare a centrului rezidenţial cu capacitate mai mare de 50 de locuri, avizat de Autoritatea Naţională pentru Protecţia Drepturilor Persoanelor cu Dizabilităţi.
(2) La finele exerciţiului financiar, fondurile neutilizate sau, după caz, utilizate pentru perioada în care furnizorul de servicii sociale a desfăşurat activitate fără a deţine licenţă de funcţionare se restituie la bugetul de stat.

	
Nemodificat 
	
Nemodificat 
	

	5. 
	
Art. II. - (1) Prin decizie a prim-ministrului se înfiinţează un comitet interministerial pentru consolidarea capacităţii administrative a instituţiilor cu atribuţii în domeniul asistenţei sociale, în temeiul art. 34 alin. (1) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
(2) Comitetul prevăzut la alin. (1) este compus din reprezentanţi ai Ministerului Muncii, Familiei, Tineretului şi Solidarităţii Sociale, Ministerului Dezvoltării, Lucrărilor Publice şi Administraţiei, Ministerului Sănătăţii, Ministerului Afacerilor Interne şi ai Ministerului Finanţelor şi se va întruni ori de câte ori este nevoie.
(3) Obiectivul principal al comitetului prevăzut la alin. (1) este de a evalua situaţia din domeniul asistenţei sociale, pe baza analizelor şi informaţiilor furnizate de către oricare dintre instituţiile prevăzute la alin. (2), precum şi de către alte instituţii publice care, potrivit legislaţiei specifice, au atribuţii în legătură cu funcţionarea serviciilor sociale.
(4) Atribuţiile şi modul de funcţionare ale comitetului se stabilesc prin decizia prim-ministrului prevăzută la alin. (1), la propunerea Ministerului Muncii, Familiei, Tineretului şi Solidarităţii Sociale.

	
Nemodificat 
	
Nemodificat 
	

	6. 
	
Art. III. - Prin derogare de la prevederile art. VII alin. (1) din Ordonanţa de urgenţă a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările şi completările ulterioare, în anul 2025, posturile vacante din cadrul centrelor de servicii sociale pentru persoane cu dizabilităţi, pentru care există contracte de finanţare în derulare pentru proiecte de reorganizare sau restructurare, posturile aferente proiectelor finanţate în baza Hotărârii Guvernului nr. 435/2022 privind aprobarea unor programe de interes naţional pentru dezvoltarea serviciilor sociale pentru persoanele vârstnice, cu modificările ulterioare, şi a Hotărârii Guvernului nr. 973/2012 privind aprobarea procedurii de acordare a sumelor din bugetul de stat, prin bugetul Ministerului Muncii, Familiei şi Protecţiei Sociale, pentru finanţarea unor cheltuieli de investiţii şi reparaţii capitale pentru centrele de zi şi rezidenţiale, cu modificările şi completările ulterioare, posturile vacante aferente proiectelor cu finanţare din fonduri externe, precum şi posturile vacante sau temporar vacante din serviciile sociale cu cazare, prin care se asigură continuitatea activităţii, licenţiate în condiţiile Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare, se pot ocupa prin concurs sau examen, în condiţiile legii, cu condiţia aprobării de către Guvern, prin memorandum, la propunerea Ministerului Muncii, Familiei, Tineretului şi Solidarităţii Sociale, Ministerului Dezvoltării, Lucrărilor Publice şi Administraţiei şi a Ministerului Finanţelor, cu justificarea necesităţii şi cu încadrarea în cheltuielile de personal aprobate cu această destinaţie în buget.

	
Nemodificat 
	
Nemodificat 
	

	7. 
	
Art. IV. - Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr. 1 din 3 ianuarie 2008, cu modificările şi completările ulterioare, se modifică şi se completează după cum urmează:
1. După articolul 582 se introduce un nou articol, art. 583, cu următorul cuprins:
"Art. 583. - (1) Persoanele care deţin certificat de încadrare în grad de handicap, emis pentru cel puţin una dintre afecţiunile prevăzute în ordinul ministrului sănătăţii emis în temeiul art. 22 alin. (2) din Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, titulare ale unui permis de conducere, sunt supuse procedurii de reevaluare de către comisiile de evaluare complexă a persoanelor adulte cu handicap, în termen de 30 de zile de la data comunicării deciziei de reevaluare, emisă de către directorul direcţiei generale de asistenţă socială şi protecţia copilului judeţene/locale a sectorului sau a municipiului Bucureşti.
(2) Direcţia generală de asistenţă socială şi protecţia copilului judeţeană/locală a sectorului sau a municipiului Bucureşti transmite lunar agenţiei pentru plăţi şi inspecţie socială judeţene, respectiv a municipiului Bucureşti, denumite în continuare agenţii teritoriale, până la data de 10 a lunii curente, pentru luna anterioară, lista persoanelor care deţin certificat de încadrare în grad de handicap, emis pentru cel puţin una dintre afecţiunile prevăzute în ordinul ministrului sănătăţii emis în temeiul art. 22 alin. (2) din Ordonanţa de urgenţă a Guvernului nr. 195/2002, republicată, cu modificările şi completările ulterioare.
(3) Agenţia Naţională pentru Plăţi şi Inspecţie Socială, denumită în continuare ANPIS, centralizează listele comunicate de agenţiile teritoriale până la data de 15 a lunii curente şi le transmite Direcţiei Generale Permise de Conducere şi Înmatriculări în vederea aplicării prevederilor art. 223 alin. (2) din Ordonanţa de urgenţă a Guvernului nr. 195/2002, republicată, cu modificările şi completările ulterioare.
(4) ANPIS transmite agenţiilor teritoriale, în termen de 3 zile lucrătoare de la primirea răspunsului Direcţiei Generale Permise de Conducere şi Înmatriculări, listele cu persoanele care deţin un permis de conducere valabil şi notifică direcţiile generale de asistenţă socială şi protecţia copilului judeţene/locale ale sectoarelor municipiului Bucureşti, în vederea declanşării procedurii de reevaluare, în condiţiile prevăzute la alin. (1).
(5) Dreptul la prestaţiile sociale prevăzute la art. 58 alin. (3) şi (4) se suspendă pe perioada reevaluării prevăzute la alin. (1).
(6) Suspendarea prevăzută la alin. (5) se efectuează în baza deciziei/dispoziţiei directorului executiv al direcţiei generale, emisă în termen de 5 zile de la data comunicării prevăzute la alin. (1), şi se comunică agenţiilor judeţene pentru plăţi şi inspecţie socială, respectiv a municipiului Bucureşti, cu respectarea prevederilor Hotărârii Guvernului nr. 1.019/2018 privind aprobarea Procedurii de preluare de către agenţiile judeţene pentru plăţi şi inspecţie socială, respectiv a municipiului Bucureşti, a personalului cu atribuţii în efectuarea plăţilor prestaţiilor sociale pentru persoanele cu handicap de la direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti, a Procedurii de acordare a plăţilor, precum şi situaţiile de suspendare, modificare, încetare a dreptului la prestaţiile sociale pentru persoanele cu handicap, precum şi pentru modificarea Statutului propriu de organizare şi funcţionare al Agenţiei Naţionale pentru Plăţi şi Inspecţie Socială, aprobat prin Hotărârea Guvernului nr. 151/2012.
(7) Transmiterea datelor cu caracter personal se realizează cu respectarea prevederilor Regulamentului (UE) nr. 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum şi ale Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)."

2. La articolul 100 alineatul (1), litera b) se modifică şi va avea următorul cuprins:
"b) nerespectarea dispoziţiilor art. 16-22, art. 23 alin. (1), (2) şi (4), art. 24 alin. (1)-(6), art. 27 alin. (1) şi (2), art. 28, art. 30, art. 31, art. 32 alin. (2), art. 33 alin. (1)-(3), art. 34 alin. (3), art. 37 alin. (2), art. 51 alin. (4)-(7), art. 54 alin. (1)-(3), art. 55 alin. (1) şi (2), art. 59 alin. (1) lit. h), art. 61-64, art. 65 alin. (1), (2) şi (5), art. 66-68, art. 69 alin. (1), art. 70, art. 71, art. 75 alin. (2) şi ale art. 78 alin. (6), cu amendă de la 10.000 lei la 25.000 lei."

3. La articolul 1001, literele a) şi b) se modifică şi vor avea următorul cuprins:
"a) nerespectarea de către direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti a prevederilor art. 23 alin. (3), art. 42 alin. (6), art. 583 alin. (2), art. 88 şi art. 903 alin. (2) şi (7);
b) nerespectarea de către comisiile de evaluare a prevederilor art. 583 alin. (1)-(4) şi art. 89 alin. (1) şi (4); "

	
Nemodificat 
	
Nemodificat 
	

	8. 
	
Art. V. - Prin derogare de la dispoziţiile art. 4 alin. (2) din Ordonanţa Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, dispoziţiile art. 100 alin. (1) lit. b) şi art. 1001 lit. a) şi b) din Legea nr. 448/2006, republicată, cu modificările şi completările ulterioare, astfel cum se modifică şi se completează prin prezenta ordonanţă de urgenţă, intră în vigoare la 30 de zile de la data intrării în vigoare a prezentei ordonanţe de urgenţă.

	
Nemodificat 
	
Nemodificat 
	

	9. 
	
Art. VI. - (1) Procedura de notificare a agenţiilor teritoriale prevăzută la art. 583 alin. (4) din Legea nr. 448/2006, republicată, cu modificările şi completările ulterioare, astfel cum se modifică şi se completează prin prezenta ordonanţă de urgenţă, modelul şi formatul documentelor prevăzute la alin. (2) şi (4) din acelaşi articol se stabilesc prin decizie a directorului general al Agenţiei Naţionale pentru Plăţi şi Inspecţie Socială, în termen de 30 de zile de la intrarea în vigoare a prezentei ordonanţe de urgenţă.
(2) Procedura de reevaluare prevăzută la art. 583 alin. (1) din Legea nr. 448/2006, republicată, cu modificările şi completările ulterioare, astfel cum se modifică şi se completează prin prezenta ordonanţă de urgenţă, se stabileşte prin ordin al preşedintelui Autorităţii Naţionale pentru Protecţia Drepturilor Persoanelor cu Dizabilităţi, în termen de 30 de zile de la intrarea în vigoare a prezentei ordonanţe de urgenţă, şi se publică în Monitorul Oficial al României, Partea I.

	
Nemodificat 
	
Nemodificat 
	

	10. 
	
Art. VII. - Ordonanţa de urgenţă a Guvernului nr. 195/2002 privind circulaţia pe drumurile publice, republicată în Monitorul Oficial al României, Partea I, nr. 670 din 3 august 2006, cu modificările şi completările ulterioare, se modifică şi se completează după cum urmează:
1. După articolul 222 se introduce un nou articol, art. 223, cu următorul cuprins:
"Art. 223. - (1) Agenţia Naţională pentru Plăţi şi Inspecţie Socială, atunci când constată că un conducător de autovehicul, de tractor agricol sau forestier ori tramvai se află în evidenţa sa ori a agenţiilor pentru plăţi şi inspecţie socială judeţene sau a municipiului Bucureşti, cu o afecţiune medicală dintre cele prevăzute în ordinul ministrului sănătăţii emis în temeiul art. 22 alin. (2), comunică această informaţie poliţiei rutiere în a cărei rază teritorială domiciliază titularul permisului de conducere, precum şi numele, prenumele şi codul numeric personal ale acestuia.
(2) Direcţia Generală Permise de Conducere şi Înmatriculări furnizează, în format electronic, Agenţiei Naţionale pentru Plăţi şi Inspecţie Socială date cu privire la deţinerea unui permis de conducere valabil, în vederea îndeplinirii atribuţiilor prevăzute la alin. (1). Cerinţele tehnice necesare furnizării datelor în format electronic se stabilesc prin protocol de cooperare încheiat între Direcţia Generală Permise de Conducere şi Înmatriculări şi Agenţia Naţională pentru Plăţi şi Inspecţie Socială.
(3) În termen de 5 zile de la data comunicării prevăzute la alin. (1), poliţia rutieră informează titularul permisului de conducere cu privire la faptul că figurează în evidenţa uneia dintre autorităţile prevăzute la alin. (1) cu o afecţiune medicală dintre cele prevăzute în ordinul ministrului sănătăţii emis conform art. 22 alin. (2) şi îi solicită să înainteze dovada prezentării la examinarea medicală prevăzută la art. 22 alin. (1), efectuată de o unitate de asistenţă medicală autorizată.
(4) În cazul în care titularul permisului de conducere nu comunică dovada în termen de 15 zile de la data comunicării solicitării prevăzute la alin. (3), prevederile art. 22 alin. (62) şi (65) se aplică în mod corespunzător.
(5) Unitatea de asistenţă medicală autorizată prevăzută la alin. (3) aplică în mod corespunzător prevederile art. 22 alin. (61)."

2. La articolul 97, alineatul (4) se modifică şi va avea următorul cuprins:
"(4) Retragerea permisului de conducere se dispune de către poliţia rutieră în cazurile prevăzute la art. 22 alin. (62), (64), (84) sau (86), art. 223 alin. (4), art. 38 alin. (5) şi art. 113 alin.(14)."

	
Nemodificat 
	
Nemodificat 
	

	11. 
	
Art. VIII. - (1) În vederea identificării situaţiilor existente la data intrării în vigoare a prezentei ordonanţe de urgenţă în care titulari ai permisului de conducere valabil deţin certificat de încadrare în grad de handicap, emis pentru cel puţin una dintre afecţiunile prevăzute în ordinul ministrului sănătăţii emis în temeiul art. 22 alin. (2) din Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, Autoritatea Naţională pentru Protecţia Drepturilor Persoanelor cu Dizabilităţi transmite Agenţiei Naţionale pentru Plăţi şi Inspecţie Socială, în termen de 5 zile de la intrarea în vigoare a prezentei ordonanţe de urgenţă, lista persoanelor care deţin certificat de încadrare în grad de handicap emis pentru cel puţin una dintre afecţiunile prevăzute în respectivul ordin.
(2) În termen de 30 de zile de la data intrării în vigoare a prezentei ordonanţe de urgenţă, pe baza listei prevăzute la alin. (1), Agenţia Naţională pentru Plăţi şi Inspecţie Socială verifică beneficiarii aflaţi în plată la data intrării în vigoare a prezentei ordonanţe de urgenţă în vederea aplicării art. 583 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, şi a art. 223 din Ordonanţa de urgenţă a Guvernului nr. 195/2002, republicată, cu modificările şi completările ulterioare, astfel cum au fost completate prin prezenta ordonanţă de urgenţă.
(3) În termen de 10 zile de la data intrării în vigoare a prezentei ordonanţe de urgenţă, Direcţia Generală Permise de Conducere şi Înmatriculări şi Agenţia Naţională pentru Plăţi şi Inspecţie Socială încheie protocolul de cooperare prevăzut la art. 223 alin. (2) din Ordonanţa de urgenţă a Guvernului nr. 195/2002, republicată, cu modificările şi completările ulterioare, astfel cum a fost completată prin prezenta ordonanţă de urgenţă.

	
Nemodificat 
	
Nemodificat 
	

	12. 
	
Art. IX. - Prin derogare de la prevederile art. 39 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, pentru personalul nou-încadrat, pentru personalul numit/încadrat în aceeaşi instituţie/autoritate publică pe funcţii de acelaşi fel, inclusiv pentru personalul promovat în funcţii sau în grade/trepte profesionale, pentru care nu există funcţie similară în plată, cuantumul brut al salariilor de bază/soldelor de funcţie/salariilor de funcţie/indemnizaţiilor de încadrare lunară se stabileşte la nivelul reglementat pentru anul 2022 în anexele la Legea-cadru nr. 153/2017, cu modificările şi completările ulterioare, la care se aplică prevederile art. 10 privind gradaţia corespunzătoare vechimii în muncă, precum şi majorările salariilor de bază/soldelor de funcţie/salariilor de funcţie/ indemnizaţiilor de încadrare lunară acordate potrivit actelor normative care au reglementat salarizarea personalului plătit din fonduri publice începând cu data de 1 ianuarie 2024.

	
Nemodificat 
	
Nemodificat 
	

	13. 
	
Art. X. - Funcţia de inspector general de stat, prevăzută în Legea-cadru nr. 153/2017 privind salarizarea personalului plătit din fonduri publice, la anexa VIII - Familia ocupaţională de funcţii bugetare "Administraţie" capitolul I lit. c) - Funcţii publice de conducere nr. crt. 1, se introduce la lit. a) - Funcţii corespunzătoare categoriei înalţilor funcţionari publici nr. crt. 2.

	
Nemodificat 
	
Nemodificat 
	

	14. 
	
Art. XI. - (1) Termenul de încadrare în categoria funcţiilor contractuale, prevăzut la art. 1 din Ordonanţa de urgenţă a Guvernului nr. 90/2021 privind unele măsuri din domeniul pensiilor publice, aprobată prin Legea nr. 362/2022, cu modificările ulterioare, se prelungeşte până la data de 30 iunie 2025.
(2) Prevederile referitoare la numărul maxim de posturi cuprinse în Hotărârea Guvernului nr. 118/2012 privind aprobarea Statutului Casei Naţionale de Pensii Publice, cu modificările şi completările ulterioare, se modifică în mod corespunzător, pentru posturile prevăzute la alin. (1), de la data intrării în vigoare a prezentei ordonanţe de urgenţă până la data de 30 iunie 2025.
(3) Măsurile prevăzute la alin. (1) şi (2) se realizează cu încadrarea în fondurile bugetare alocate.

	
Nemodificat 
	
Nemodificat 
	

	15. 
	
Art. XII. - La articolul III alineatul (2) din Ordonanţa de urgenţă a Guvernului nr. 70/2023 pentru modificarea şi/sau completarea unor acte normative din domeniul pensiilor publice, publicată în Monitorul Oficial al României, Partea I, nr. 787 din 31 august 2023, aprobată prin Legea nr. 119/2024, după litera c) se introduce o nouă literă, lit. d), cu următorul cuprins:
"d) activităţi referitoare la desfăşurarea procesului de gestionare a dosarelor de pensii comunitare şi internaţionale."

	
Nemodificat 
	
Nemodificat 
	

	16. 
	
Art. XIII. - După articolul 37 din Ordonanţa de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, publicată în Monitorul Oficial al României, Partea I, nr. 1178 din 14 decembrie 2021, aprobată cu modificări şi completări prin Legea nr. 178/2022, cu modificările şi completările ulterioare, se introduce un nou articol, art. 371, cu următorul cuprins:
"Art. 371. - (1) După semnarea contractului de finanţare, în condiţii obiective şi justificate, pentru asigurarea finanţării cheltuielilor necesare implementării proiectului, precum şi pentru asigurarea cofinanţării, cu excepţia sumelor prevăzute la art. 23 alin. (71), pe întreaga perioadă de derulare a contractului de finanţare, beneficiarul poate constitui garanţii în favoarea unei instituţii de credit, sub forma instituirii unei ipoteci asupra activelor fixe care fac obiectul contractului de finanţare.
(2) Beneficiarul este obligat să transmită coordonatorului de reforme şi/sau investiţii o copie a contractului de credit şi a celui de ipotecă, în termen de 10 zile lucrătoare de la semnarea acestora. În cazul imobilelor, aceasta este însoţită de raportul de evaluare a imobilului finanţat pe baza contractului de finanţare, realizat de către un evaluator independent autorizat ANEVAR.
(3) Pentru contractele de credit şi contractele de ipotecă deja încheiate, beneficiarul este obligat să transmită coordonatorului de reforme şi/sau investiţii o copie a contractului de credit şi a celui de ipotecă până la data de 31 martie 2025."

	
Nemodificat 
	
Nemodificat 
	

	17. 
	
Art. XIV. - La articolul 13 din Ordonanţa de urgenţă a Guvernului nr. 60/2022 privind stabilirea cadrului instituţional şi financiar de implementare şi gestionare a fondurilor alocate României prin Fondul pentru modernizare, precum şi pentru modificarea şi completarea unor acte normative, publicată în Monitorul Oficial al României, Partea I, nr. 459 din 9 mai 2022, aprobată cu completări prin Legea nr. 376/2023, cu modificările şi completările ulterioare, după alineatul (5) se introductrei noi alineate, alin. (6)-(8), cu următorul cuprins:
"(6) După semnarea contractului de finanţare, în condiţii obiective şi justificate, pentru asigurarea finanţării cheltuielilor necesare implementării proiectului, precum şi pentru asigurarea cofinanţării, cu excepţia sumelor prevăzute la art. 21 alin. (2), pe întreaga perioadă de derulare a contractului de finanţare, beneficiarul poate constitui garanţii în favoarea unei instituţii de credit, sub forma instituirii unei ipoteci asupra activelor fixe care fac obiectul contractului de finanţare.
(7) Beneficiarul este obligat să transmită Ministerului Energiei/ organismelor delegate o copie a contractului de credit şi a celui de ipotecă, în termen de 10 zile lucrătoare de la semnarea acestora. În cazul imobilelor, aceasta este însoţită de raportul de evaluare a imobilului finanţat pe baza contractului de finanţare, realizat de către un evaluator independent autorizat ANEVAR.
(8) Pentru contractele de credit şi contractele de ipotecă deja încheiate, în derularea contractelor de finanţare beneficiarul este obligat să transmită Ministerului Energiei/organismelor delegate o copie a contractului de credit şi a celui de ipotecă până la data de 31 martie 2025. "




	
Nemodificat 
	
Nemodificat 
	

	18. 
	
Art. XV. - La articolul 3 din Ordonanţa de urgenţă a Guvernului nr. 74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative, publicată în Monitorul Oficial al României, Partea I, nr. 389 din 29 iunie 2013, aprobată cu modificări şi completări prin Legea nr. 144/2014, cu modificările ulterioare, alineatul (2) se modifică după cum urmează:
"(2) În cadrul direcţiilor regionale antifraudă fiscală funcţionează structuri teritoriale judeţene cu sediul în judeţele din aria de activitate a acestora, astfel cum sunt stabilite prin hotărârea Guvernului de organizare şi funcţionare a Agenţiei Naţionale de Administrare Fiscală. Operaţionalizarea structurilor antifraudă teritoriale judeţene are loc începând cu data de 1 iulie 2025."

	
Nemodificat 
	
Nemodificat 
	

	19. 
	
Art. XVI. - Prin derogare de la prevederile art. 6 din Legea nr. 56/2010 privind accesibilizarea fondului forestier naţional, republicată, cu modificările ulterioare, suma de 111.830 mii lei se utilizează din fondul de accesibilizare pentru achiziţionarea suprafeţei de 4.063,2594 ha, conform elementelor de identificare prevăzute în anexa care face parte integrantă din prezenta ordonanţă de urgenţă.

	
Nemodificat 
	
Nemodificat 
	

	20. 
	
ANEXĂ

DATELE DE IDENTIFICARE 
ale bunului imobil care urmează a se înscrie în inventarul centralizat al bunurilor din domeniul public al statului şi a se da în administrarea Ministerului Mediului, Apelor şi Pădurilor, prin Regia Naţională a Pădurilor - Romsilva

	
Nemodificată
	
Nemodificată
	
Anexa este redată la pag.34


	21. 
	
__
	
__
	
Art.II. - (1) Termenul de încadrare în categoria funcţiilor contractuale, prevăzut la art. 1 din Ordonanţa de urgenţă a Guvernului nr. 90/2021 privind unele măsuri din domeniul pensiilor publice, aprobată prin Legea nr. 362/2022, cu modificările ulterioare, se prelungeşte până la data de 30 iunie 2027.
(2) Prevederile referitoare la numărul maxim de posturi cuprinse în Hotărârea Guvernului nr. 118/2012 privind aprobarea Statutului Casei Naţionale de Pensii Publice, cu modificările şi completările ulterioare, se modifică în mod corespunzător, pentru posturile prevăzute la alin. (1), de la data de 30 iunie 2026 până la data de 30 iunie 2027.
(3) Măsurile prevăzute la alin. (1) şi (2) se realizează cu încadrarea în fondurile bugetare alocate.

Autori: Membrii Comisiei pentru muncă şi protecţie socială  (cu excepţia deputaţilor aparţinând grupului parlamentar USR) 

	
Se impune menținerea în sistem a personalului contractual, cel puțin până la data de 30 iunie 2027, deoarece CNPP se confruntă cu următoarele provocări:
- deficit major de personal la nivelul caselor teritoriale de pensii. În unele județe, deficitul ajunge la peste 30%;
- interdicțiile prevăzute de legislația în vigoare privind ocuparea, prin concurs, a posturilor vacante;
- necesitatea finalizarii Jalonului 240 (digitalizarea întregului sistem), având ca obiectiv finalizarea digitalizării tuturor bazelor de date;
- acest personal a dobândit o experiență valoroasă și cunoștințe aprofundate despre sistemul public de pensii (legislație și proceduri), iar menținerea lui ar permite continuitatea activității într-un ritm sustenabil.
Subliniem faptul că măsura propusă nu are impact bugetar. Dimpotrivă, printr-o gestiune corectă a cheltuielilor salariale, CNPP a înregistrat diminuări semnificative ale cheltuielilor de personal în anul 2026, după cum urmează:  un minus de 11% în ianuarie, un minus de 12% în februarie şi un minus de 12% în martie.





(anexa la OUG nr.5/2025)

ANEXĂ

DATELE DE IDENTIFICARE 
ale bunului imobil care urmează a se înscrie în inventarul centralizat al bunurilor din domeniul public al statului şi a se da în administrarea Ministerului Mediului, Apelor şi Pădurilor, prin Regia Naţională a Pădurilor – Romsilva


	Nr. crt.
	Codul de clasificaţie
	Tipul bunului (mobil/imobil)
	Denumirea
	Elementele-cadru de descriere tehnică
	Valoare (lei)
	Titularul dreptului de administrare şi ordonatorul principal de credite
	Situaţia juridică

	
	
	
	
	
	
	
	Baza legală
	Administrare/Concesiune/
Folosinţă gratuită/Închiriere

	0
	1
	2
	3
	4
	5
	6
	7
	8

	1
	8.04.01
	Imobil
	Pădure
	Suprafaţa totală 4.063,2594 ha, din care:
CF nr. 50139 Grinţieş (1,6060 ha),
CF nr. 50140 Grinţieş (0,3910 ha),
CF nr. 50142 Grinţieş (1,1790 ha),
CF nr. 50143 Grinţieş (1,8160 ha),
CF nr. 50145 Grinţieş (6,4120 ha),
CF nr. 50146 Grinţieş (8,9860 ha),
CF nr. 50147 Grinţieş (20,5590 ha),
CF nr. 50149 Grinţieş (1.846,0560 ha),
CF nr. 50158 Grinţieş (1.788,5890 ha),
CF nr. 50161 Grinţieş (316,9490 ha),
CF nr. 50236 Ceahlău (0,7900 ha),
CF nr. 50239 Ceahlău (3,3080 ha), 
CF nr. 50266 Ceahlău (53,3910 ha),
CF nr. 50576 Poiana Teiului (13,2274 ha)
	111.830.000
	Ministerul Mediului, Apelor şi Pădurilor/ Regia Naţională a Pădurilor - Romsilva C.U.I. 1590120
	HCA nr. 4/19.02.2025
	În administrare

	TOTAL
	
	111.830.000

